**Gabriel Sebastian Tamaș** (s. 9. marraskuuta 1983 Brașov, Brașov, Romania) on romanialainen jalkapallopuolustaja, joka on kotimaansa lisäksi pelannut Turkin, Venäjän, Espanjan, Ranskan, Englannin ja Israelin sarjoissa.

Ura
---

Tamaș aloitti uransa romanialaisissa alasarjaseuroissa. Kesällä 2002 hän siirtyi Dinamo Bukarestiin, missä hän pelasi 19 ottelua ja teki puolustajalle harvinaiset neljä maalia. Myöhemmin Tamaș siirtyi turkkilaiseen suurseura Galatasarayyn, jossa hän pelasi 20 liigaottelua. 

Tammikuussa 2004 hän siirtyi venäläiseen Spartak Moskovaan, josta hänet kuitenkin lainattiin entiseen seuraansa Dinamo Bukarestiin 18 kuukauden pituisella lainalla. Hän palasi Spartakiin tammikuussa 2006. Kesällä hänet lainattiin jälleen, tällä kertaa Celta de Vigoon kesällä 2006 kaudeksi 2006–2007. Seuraavaksi kaudeksi hän siirtyi ranskalaiseen AJ Auxerreen, mistä hänet lainattiin vuoden kuluttua vuodeksi Dinamo Bukarestiin. 

Helmikuussa 2009 Tamaș määrättiin reserveihin hänen juotuaan alkoholia harjoitusten aikana. Heinäkuussa 2009 hän pidensi lainaansa Dinamo Bukarestiin yhdellä kaudella. Tammikuussa 2010 Tamaș siirtyi kesken lainasopimuksen Englannin Mestaruussarjassa pelaavaan West Bromwich Albioniin loppukauden mittaisella sopimuksella. Hän teki lainallaan kaksi maalia joukkueen noustessa Englannin valioliigaan.

Toukokuussa 2010 Tamaș siirtyi pysyvällä siirrolla West Bromwichiin. Hän sai joukkueesta paikan avauskokoonpanossa ja pelasi vakuuttavasti saaden muilta seuroilta tarjouksia.

Maajoukkueura
-------------

Tamaș on Romanian maajoukkueen vakionimiä. Hän pelasi myös alle 21-vuotiaiden maajoukkueessa. Hän debytoi miesten maajoukkueessa helmikuussa 2003 Slovakiaa vastaan. Tamaș valittiin vuoden 2008 EM-kilpailuihin, jossa hän pelasi täydet minuutit jokaisessa alkulohkon ottelussa. Hän on pelannut kaikkiaan 67 maaottelua ja tehnyt niissä kolme maalia.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Gabriel Tamaș**.
* FIFA.com - Gabriel Tamaș (Arkistoitu – Internet Archive) (englanniksi), (ranskaksi), (espanjaksi), (saksaksi), (portugaliksi), (arabiaksi)
* National Football Teams pelaaja - Gabriel Tamaș (englanniksi)
* RomanianSoccer.ro - profiili ja tilastot (englanniksi), (romaniaksi)
* UEFA.com - Gabriel Tamaș (englanniksi), (ranskaksi), (saksaksi), (venäjäksi), (espanjaksi), (italiaksi), (portugaliksi), (japaniksi), (kiinaksi), (koreaksi)

1. ↑  Badea: "Tamaș se va pregăti cu Dinamo II"  14.2.2009. Dinamovisti.ro. Viitattu 26.12.2010. (romaniaksi)[vanhentunut linkki]
2. ↑  West Bromwich Albion clinch Gabriel Tamas transfer  19.5.2010. BBC Sport. Viitattu 26.12.2010. (englanniksi)
3. ↑  Stokkermans, Karel: Gabriel Tamas - International Appearances  22.1.2019. RSSSF. Viitattu 4.5.2019. (englanniksi)
4. ↑  Eskola, Jussi, ym.: *2008 jalkapallon EM-turnaus*, s. 45–46. Koala-kustannus, 2008. ISBN 978-952-229-102-8.
5. ↑  Stokkermans, Karel: Romania - Record International Players  22.1.2019. RSSSF. Viitattu 4.5.2019. (englanniksi)

Romanian joukkue – Jalkapallon EM-kilpailut 2008
1 Lobonț |
2 Contra |
3 Raț |
4 Tamaș |
5 Chivu |
6 Rădoi |
7 Petre |
8 Codrea |
9 Marica |
10 Mutu |
11 Cociș |
12 Popa |
13 Săpunaru |
14 Ghionea |
15 Goian |
16 Nicoliță |
17 Moți |
18 M. Niculae |
19 Cristea |
20 Dică |
21 D. Niculae |
22 Radu |
23 Stancioiu |
Valmentaja Pițurcă